හීරෝ කුසලානය 1993
අනුග්‍රාහක හේතූන් මත හීරෝ කුසලානය ලෙසද හැඳින්වෙන CAB ජුබිලි තරඟාවලිය 1993 දී ඉන්දියාවේදී බෙංගාලයේ ක්‍රිකට් සංගමයේ දියමන්ති ජුබිලි අනුස්මරණය සඳහා සංවිධානය කරන ලද ක්‍රිකට් තරගාවලියකි. ඉන්දියාව, ශ්‍රී ලංකාව, බටහිර ඉන්දීය කොදෙව්, දකුණු අප්‍රිකාව සහ සිම්බාබ්වේ යන රටවල් තරගාවලියට සහභාගී වූහ. පාකිස්ථානය සහභාගී වන බව ප්‍රකාශ කර තිබුනද පළමු තරගය ආරම්භ වීමට දින හතරකට පෙර නොවැම්බර් 3 වන දින පාකිස්තානය තරගාවලිය සදහා සහභාගී නොවන බව දැනුම් දෙන ලදී.  හීරෝ කුසලානය දිනා ගැනීම සඳහා ඉන්දියාව බටහිර ඉන්දීය කොදෙව් පිල පරාජය කළේය.  හීරෝ හොන්ඩා විසින් අනුග්‍රහය දැක්වූ පළමු ක්‍රිකට් ඉසව්ව වූයේ හීරෝ කුසලානයයි.

සංචිත 

දකුණු අප්‍රිකාව හීරෝ කුසලානය සහ ඕස්ට්‍රේලියානු සංචාරය සඳහා ක්‍රීඩා කරන කණ්ඩායමක් නිවේදනය කළේ කෙප්ලර් වෙසල්ස් සිය නායකයා ලෙස රඳවා ගනිමිනි. පන්දු යවන්නා වන බ්‍රෙට් ෂුල්ට්ස් ආබාධයකට ලක්වීම හේතුවෙන් විවේක ගන්නා ලදි.  තරගාවලියට පෙර ඉන්දීය සංචිතය නොවැම්බර් 1 වන දින දිල්ලියේ ජාතික ක්‍රීඩාංගණයේ පැවති සූදානම් කිරීමේ කඳවුරකට සහභාගී විය.  18 දෙනෙකුගෙන් යුත් සිම්බාබ්වේ සංචිතය එදිනම ඩකා නුවරට පැමිණියේ බංග්ලාදේශ ක්‍රිකට් පාලක මණ්ඩලයේ XI ට එරෙහිව සීමිත ඕවර තරග දෙකක් ක්‍රීඩා කිරීමටය. බංගලාදේශය එවකට ජාත්‍යන්තර ක්‍රිකට් කවුන්සිලයේ සහායක සාමාජිකයෙකි .

කැපී පෙනෙන උත්සාහයන් 
අර්ධ අවසන් පූර්ව වටයේදී දකුණු අප්‍රිකාවට එරෙහිව සචින් තෙන්ඩුල්කාර් අවසන් පන්දුවාරයේදී ඉන්දියාව වෙනුවෙන් ජයග්‍රහණය කිරීම (ඊඩන් උද්‍යානයේ විදුලි පහන් යටතේ පැවති පළමු තරගය),  අනිල් කුම්ලේ 6/12 බටහිර ඉන්දීය කොදෙව් පිලට එරෙහිව ඉන්දියාව වෙනුවෙන් අවසාන තරගය ජය ගැනීමේ උත්සාහය සහ සීමිත ඕවර ක්‍රිකට් තරගයකදී ඉන්දියානුවකුගේ හොඳම පන්දු යැවීමේ දක්ෂතාවය,  සනත් ජයසූරිය පළමු වරට ශ්‍රී ලංකාව වෙනුවෙන් පන්දුවට පහර දීම ආරම්භ කිරීම  සහ ජොන්ටී රෝඩ්ස්ගේ ලෝක වාර්තාව (දකුණු අප්‍රිකාව වෙනුවෙන් උඩපන්දු 5 ක් බටහිර ඉන්දීය කොදෙව් පිළට එරෙහිව)

ජයග්‍රාහී කණ්ඩායම 
බටහිර ඉන්දීය කොදෙව් පිල පරාජය කරමින් ඉන්දියාව තරගාවලිය ජය ගත්තේය.

මතභේද 
තරඟ දෙකකට ප්‍රේක්ෂකයින්ගේ කරදර ඇති වූ අතර, පළමුව අහමදාබාද්හිදී, ප්‍රේක්ෂක සමූහයේ කරදර බාධා ඇති වූ අතර කල්කටාවේදී, බටහිර ඉන්දීය ක්‍රීඩක කීත් ආතර්ටන් මුහුණ අසල රතිඤ්ඤාවක් පුපුරා ගියේය. 

හීරෝ කප් යනු චන්ද්‍රිකා නාලිකාවක් වන ස්ටාර් ටීවී ඔස්සේ සජීවීව විකාශය කළ පළමු තරඟාවලියයි.   1993 හීරෝ කුසලානය තෙක් රාජ්‍ය නාලිකාවක් වන දුරදර්ශනයට ඉන්දියාවේ ක්‍රිකට් තරග විකාශනය කිරීමේ ඒකාධිකාරයක් තිබුණි. 1885 ඉන්දියානු ටෙලිග්‍රාෆ් පනත උල්ලංඝනය කර බව දුරදර්ශනය කියා සිටියේය. විකාශන අයිතිය පොදු දේපළක් බවත් එය ඉන්දියාවෙන් උඩුගත කළ යුතු බවත්ය. (හොංකොං වෙතින් ස්ටාර් ටීවී උඩුගත කිරීම)  1995 දී ශ්‍රේෂ්ඨාධිකරණ මතය ඉදිරිපත් වූ අතර විකාශන අයිතිය පොදු දේපළක් ලෙස සැලකිය නොහැකි බව කියා සිටියේය.

තරග පැවැත්වීම

ස්ථාන 
අවසන් පූර්ව හා අවසන් මහා තරඟ කල්කටාවේදී පැවැත්වීමත් සමඟ අනෙක් තරඟ දහය සඳහා විවිධ ස්ථාන 10 ක් භාවිතා කරන ලදී.

ලකුණු වගුව 
මූලික අදියර අවසානයේ ලකුණු වගුව:

මූලික අධියර

අර්ධ අවසාන තරග

අවසාන තරග

යොමුව

බාහිර සබැදි
 Tournament home at ESPN Cricinfo